b'\n_START_ARTICLE_\nIvan Nepomuk Cerar\n_START_SECTION_\n\xc5\xbdivljenje in delo\n_START_PARAGRAPH_\nIvan Cerar/Cerer se je rodil o\xc4\x8detu Francu Ksaverju, orglarju in u\xc4\x8ditelju ter mater Julijani roj. Peternel v \xc5\xa0kofji Loki, hi\xc5\xa1a \xc5\xa1t. 18. V rodnem kraju je obiskoval osnovno \xc5\xa1olo. Dvanajstleten je jeseni 1801 stopil v prvi razred gimnazije v Ljubljani. Naslednje \xc5\xa1olsko leto je \xc5\xa1olanje nadaljeval na ran\xc4\x8di\xc5\xa1kanski gimnaziji Novo mesto. Domnevno je \xc5\xa1olanje kon\xc4\x8dal jeseni leta 1806. Nato za naslednjih 11 let o njem ni podatkov. Mo\xc5\xbeno je, da je ob prihodu Francozov (morda leta 1811) zbe\xc5\xbeal na \xc5\xa0tajersko, tu ga namare\xc4\x8d najdemo leta 1816 kot oskbnika in okrajnega komisarja v Kozjem._NEWLINE_Konec istega leta je dobil mesto okoli\xc5\xa1kega gozdarja v Trnovem pri Ilirski Bistrici. Nadziral je vse gozdove premskega in sne\xc5\xbeni\xc5\xa1kega okraja. Leta 1819 se je o\xc5\xbeenil z Marijo Terezijo Horrak iz Slavonskega Broda, dovoljenje za poroko je dobil 15. februarja. Naslednje leto se mu je rodil prvi sin Venceslav Ferdinand, leta 1824 pa Evgen._NEWLINE_Leta 1821 je iz svojih izku\xc5\xa1enj sestavil ob\xc5\xa1iren spis z naslovom Od potrebe zareje drevja v premskim kotoru postojnske kresije. Ta spis naj bi bil najstarej\xc5\xa1e delo iz gozdarstva, spisano v sloven\xc5\xa1\xc4\x8dini. Cerar si je tudi zapisoval nenavdne besede, zbiral zemljepisne in statisti\xc4\x8dne podatke ter leta 1824 sestavil opis premskega okraja. _NEWLINE_Leta 1829 je, po ukinitvi njegove prej\xc5\xa1nje slu\xc5\xbebe, dobil mesto u\xc5\xbeitninkega komisarja. Leta 1831 je bil v slu\xc5\xbebi na Planina, v letih 1832-1833 v Gorici, nato je bil preme\xc5\xa1\xc4\x8den v Ljubljano, kjer je bil v letih 1834-1835 oficijal pri okrajni kamerlani upravi. _NEWLINE_Leta 1835 je zapustil Kranjsko in se zaposlil kot in\xc5\xa1pektor finan\xc4\x8dnih stra\xc5\xbe za Istro in Otoke, z uradnim sede\xc5\xbeem v Pazinu. Od tu je ve\xc4\x8dkrat prepotoval svoje delovno obmo\xc4\x8dje. Po \xc5\xa1tirih letih je bil preme\xc5\xa1\xc4\x8den v Trst, kjer je bil do 1843 ali 1844 \xc5\xa1e in\xc5\xa1pektor finan\xc4\x8dnih stra\xc5\xbe, potem pa je napredoval v kontrolorja pri glavnem carinskem uradu._NEWLINE_Iz Trsta se je leta 1848 za\xc4\x8del dopisovati z Novicami. Te so objavile nakaj njegovih spisov. 14. junija 1848 je bila objavljena kandidatna lista za parlament, ki jo je predlo\xc5\xbeilo dru\xc5\xa1tvo Slovenija z Dunaja. Cerar je res kandidiral, vendar je bil pora\xc5\xbeen. _NEWLINE_10. novembra 1848 je bilo v Trstu ustanovljeno Slavljansko dru\xc5\xa1tvo, ki je za\xc4\x8del izdajati \xc4\x8dasnik Slavljanski Rodoljub (faksimilirana izdaja s spremnimi \xc5\xa1tudijami iz\xc5\xa1la v Trstu leta 1971). Prva \xc5\xa1tevilka je iz\xc5\xa1la pod naslovom Dokaz vravnanja in delavnosti Slavljanskega dru\xc5\xbetva v Terstu. Skupno je iz\xc5\xa1lo le 6 \xc5\xa1tevilk dvojezi\xc4\x8dnega \xc4\x8dasnika (vzporedno slovensko in hrva\xc5\xa1ko besedilo), izhajal je med marcem in avgustom 1849, vsak mesec ena \xc5\xa1tevilka._NEWLINE_I. N. Cerar je umrl zaradi kolere, ki je v Trstu razsajala od 13. avgusta 1849. leta.'